О Б Щ И Н С К И   С Ъ В Е Т  - Ч Е П Е Л А Р Е

Р Е Ш Е Н И Е

№ 97


Взето с Протокол № 7 от заседание на Общински съвет гр.Чепеларе, проведено на 27.03.2008 година

ОТНОСНО: Изменение на  Наредба за преместваемите обекти на територията на Община Чепеларе
             Общински съвет – Чепеларе, след като изслуша предложението на Кмета на Общината, Постоянната комисия по “ТСУ и екология” и след станалите разисквания,  във връзка с промените на “Наредба за преместваемите обекти на територията на Община Чепеларе” и на основание чл.21, ал.2 от ЗМСМА и чл.55, чл.56, чл.57 “а” от ЗУТ 

Р  Е  Ш  И:


Общински съвет – Чепеларе приема измененията в “Наредбата за преместваемите обекти на територията на Община Чепеларе, със следните поправки и допълнения:
1. Текста в Чл.13 ”Забранява се поставянето на рекламни и информационни елементи”, става като ал.1;

2. Създава се нова точка 8 (осем), към чл.13,  със следния текст:

„т. 8 -  к.к. Пампорово се забранява монтирането на рекламно тяло, към електрическите стълбове;” 

      3. Създава се нова ал.2, към чл.13, със следния текст:

„ Надписите на Рекламните тела, трябва да отговарят на следните изисквания”:

т. 1 да не рекламират забранени за употреба вещества и препарати с наркотично или стимулиращо действие; лекарствени средства, за които има забрана или ограничения, предвидени в специални нормативни актове; полезни свойства на тютюневи изделия или алкохолни напитки; порнографски материали; оръжие и боеприпаси;

т. 2 да не съдържат невярна или подвеждаща информация;

т. 3 да не пропагандират, под каквато и да е форма, омраза, насилие, расова и етническа или политическа нетърпимост.”

4. чл.18 (1) Елементи с кратковременен характер са знамена, транспаранти, надписи и други, обозначаващи акционни, обществени, икономически, културни, социални, политически, спортни и други събития, се монтират след издаване на разрешение за разполагане, съгласно указанията на главният архитект.

5. чл.19 (1) Всяко физическо или юридическо лице има право да разположи възмездно рекламно – информационни елементи с размер на рекламната площ до 1 кв.м. - до 6 (шест) броя свързани с един негов обект.

6. Чл 32 (4) Документацията за издаване на разрешение за разполагане на рекламно тяло се определя, съгласно указанията на главният архитект. В зависимост от всеки конкретен случай, могат да се изискват, следните документи:

- Снимки, колажи други материали;

- Художествен проект, съдържащ графично-цветово решение, макет (при обемни решения), фотомонтаж за вписване на рекламното тяло в съществуващата пространствена среда;
- Схема – ситуационно решение (местоположение), при необходимост  съгласуване с Пътна полиция – КАТ или ОПУ. 

- Архитектурна скица с размери в подходящ мащаб с обяснителна записка ;

- Конструктивна част  за РИЕ;

- Инсталационен проект  за ел.част в случаите на светлинна реклама;

- Документ за собственост, за ползване или за наем, придружен с актуална скица на имота;

- Други необходими документи за конкретния случай, по указания на гл. архитект.

           7. чл.37 /7/ Ако заповедта на Кмета не бъде изпълнена доброволно в указания срок, обектът или съоръжението се премахват принудително в 14 дневен срок от Общината за сметка на собственика му. За направените разноски се съставя констативен протокол, който се връчва на собственика за доброволно заплащане в 7 дневен срок.

8. Създава се нова ал. 8 към чл.37, със следния текст:

„Въз основа на протокола за направените разходи, Общината се снабдява с изпълнителен лист за вземанията срещу собственика на премахнатия обект или съоръжение по чл. 237, буква „л” от Гражданско процесуалния кодекс”.

9. Текста  в чл. 37 ал.8 „ При необходимост принудителното изпълнение на заповедта по ал. 3 се осъществява със съдействието на полицията”, става като ал.9;

10. Тарифата за отдаване под наем на общински площи за поставяне на рекламни елементи на територията на община Чепеларе , се променят, както следва, като текста на т ІІ, буква „Б” отпада;

                I. За територията на град Чепеларе 

1.Рекламно – информационни елементи /информационно – указателни табели, билбордове, рекламни пана и др./:

а) монтирани на самостоятелна стойка

· до 1 кв.м. – 15,00 лв./месец

· над 1 кв.м. – 10,00 лв./за всеки следващ кв. м. на месец

б) монтирани към елементи на градското обзавеждане

· до 1 кв.м. – 10,00 лв./месец

· над 1 кв.м. – 6,00 лв./за всеки следващ кв. м. на месец

II. За територията на к.к.Пампорово

1.Рекламно – информационни елементи /информационно – указателни табели, билбордове, рекламни пана и др./:

а) монтирани на самостоятелна стойка

· до 1 кв.м. – 100,00 лв./месец

· над 1 кв.м. – 50,00 лв./ за всеки следващ кв. м. на месец 

III.За територията на останалите населени места в Община Чепеларе

1.Рекламно – информационни елементи /информационно – указателни табели, билбордове, рекламни пана и др./:

а) монтирани на самостоятелна стойка

· до 1 кв.м. – 15,00 лв./месец

· над 1 кв.м. – 10,00 лв./ за всеки следващ кв. м. на месец 

б) монтирани към елементи на градското обзавеждане
· до 1 кв.м. – 5,00 лв./месец

· над 1 кв.м. – 3,00 лв./за 1 кв.м. на месец
ІV. Определените цени са за едностранна реклама.
V. Фирмите със седалище в Община Чепеларе и рекламиращи дейност в Общината да плащат 50% от таксите.

Общ брой на общинските съветници: 13

Гласували : 11

“ЗА” – 11

“ПРОТИВ” – 0

“ВЪЗДЪРЖАЛ СЕ” – 0

СЕКРЕТАР:.............................                   ПРЕДСЕДАТЕЛ НА ОБЩИНСКИ

             /ИВАНКА ПЕТРОВА/                  СЪВЕТ – Ч Е П Е Л А Р Е: ............

                                                                                           /инж.БАНКО ВУРОВ/

